**MEGHÍVÓ**

**a Kisléptékű Termékelőállítók és Szolgáltatók Országos Érdekképviseletének Egyesülete közgyűlésére**

Kisléptékű Termékelőállítók és Szolgáltatók Országos Érdekképviseletének Egyesülete elnöksége ezúton hívja meg tagságát az egyesület éves rendes közgyűlésére.

**A közgyűlés helye:** Kisgörbő, Horváth János (Kisgörbői pálinka) elnökségi tagnál,

GPS koordináta: E46,94283, K17,14282 ponttól 200m (telefon: 30/9572284) <http://zalatermalvolgye.hu/node/1475>

**A közgyűlés időpontja**: 2016. május 21. (szombat) 10:00 óra.

**Napirend:**

(09.00-10-00 Elnökségi Ülés)

10.00-tól Közgyűlés

1.    Beszámoló a 2015. évről
előadó: Szabadkai Andrea, a Kislépték elnöke, és Dr. Major Ágnes, a Kislépték Felügyelőbizottsági tagja, a Családi gazdaságok Nemzetközi Hálózat hazai koordinátora
2.    Felügyelő Bizottság beszámolója
előadó: Gergely Mária, a Kislépték felügyelő bizottságának tagja
3.    2015. évi pénzügyi beszámoló, mérleg elfogadása
előadó: Szabadkai Andrea, a Kislépték elnöke
4.    2016. évi gazdasági-, pénzügyi terv ismertetése, elfogadása.
előadó: Szabadkai Andrea, a Kislépték elnöke
5.    Segítő Hatóság cím jelöltek
6.    EBÉD (önköltséges, regisztrációs lapon jelezzék igényüket )
7.    Leltározási szabályzat elfogadása (csatolmányban)
8.    Telephely bejelentések (mellékletben bejelentő lap)
9.    Alapító okirat módosítás – szükség esetén (a bejegyzett tagsági formákról való döntés, mellékletben a javaslat), jelen tagság besorolása
10.   2016 évi pályázati tervek és folyamatok ismertetése
11.   Tisztségviselők választása (mellékletben ajánló szelvény)
12.   Javaslat a 2017-es éves közgyűlés helyszínére

A közgyűlés szünetében (kb. 12 óra körül) ebédet – önköltségi alapon tudunk biztosítani előzetes jelzés alapján. A menüt és az árat két napon belül közzétesszük.

Abban az esetben, ha az egyesület közgyűlése a fent meghirdetett időpontban nem határozatképes, akkor annak megismétlésére a napirendi pontok és a helyszín változatlansága mellett 11:00 órakor kerül sor, amely esetben a közgyűlés a megjelentek számára tekintet nélkül határozatképes lesz.

A tagot, tagszervezetetet szabályos, teljes bizonyító erejű (két tanúval ellátott) vagy közokiratba foglalt meghatalmazás útján más személy is képviselheti. Meghatalmazás minta LETÖLTHETŐ honlapunkról.

Telephely bejelentéshez a honlapunkról LETÖLTHETŐ dokumentumot kitöltve kérjük elhozni.

Az egyesület tisztségviselőire vonatkozó jelölés kizárólag írásban, a közgyűlés ebédszünetének végéig terjeszthető elő az elnök részére. Kérem, hogy amennyiben már a rendelkezésükre áll úgy szíveskedjenek jelölésüket drótpostán is megküldeni 2016. május 15. napjáig a kisléptek@gmail.com címre. A közgyűlésen az alábbi tisztségviselők kerülnek megerősítésre/megválasztásra: elnök, elnökség tagjai, felügyelő bizottsági tagok. A jelöltek személyes megjelenése szükséges, és kérem, hogy személyazonosító okmányaikat is hozzák magukkal.
***Elnöki javaslat: Dr. Major Ágnes - elnökségi tag legyen, aktív, és nemzetközi szakmai munkája miatt, így helyébe új felügyelő bizottsági tagot javaslok választani***

A JELÖLÉST SEGÍTŐ NYOMTATVÁNY honlapunkról TÖLTHETŐ LE.

Tagsági regisztráció módosítás javaslat:

1. Az Egyesület tagjai (a közgyűlés) **tiszteletbeli tagnak** felkérhetnek olyan magyar vagy külföldi magánszemélyt, aki különösen sokat tett az Egyesület céljainak eléréséért, anyagi függetlenségéért, társadalmi elismertségéért, az érdekvédelmi munka lehetőségeinek biztosításáért.

***JAVASLAT: Elnökség tagjainak döntése alapján lehessen tiszteletbeli tagnak felkérni személyeket.***

1. A rendes tagsági, ~~és~~ pártoló tagnak és szimpatizáns tagnak való felvételi kérelmet, tiszteletbeli tagnak történő ajánlást Egyesület Elnökéhez kell eljuttatni írásban személyesen, postai úton, vagy elektronikus levelezés útján (továbbiakban írásban). A rendes, ~~és~~ a pártoló illetve szimpatizáns tag felvételről az Elnökség dönt a kérelem vagy javaslat beérkeztét követő 30 napon belül háromnegyedes többséggel. Határozatát annak meghozatalát követő 8 napon belül írásba foglaltan, igazolt módon kell megküldeni a tagfelvételt kérelmező számára. A tagfelvételi kérelem elutasítása esetén jogorvoslatnak helye nincs.

***JAVASLAT: A szavazati joggal nem járó (pártoló, és szimpatizáns tag) tagsági jelentkezést az elnök egymagában jogosult legyen elfogadni.***

**A helyszínen Kisgörbői Pálinkák** helyben fogyasztásra és elvitelre megvásárolhatók. Nárcisz birtok sajtjaira előrendelést az igénylők a regisztrációs lapon adják le.

Kéjük, hogy részvételi szándékukat, ebédigénylésüket regisztrációs lap kitöltésével 2016. május 15-ig a kisleptek@gmail.com, vagy a 06-30-768-8718-as telefonszámon jelezzék.

REGISZTRÁCIÓS LAP a [www.kisleptek](http://www.kisleptek) honlapunkról TÖLTHETŐ LE!

A meghívót környezetvédelmi okokból tagjainknak drótpostán küldjük meg. Kérem, ha kinyomtatva is szeretné megkapni a meghívót, jelezze a kisleptek@gmail.com címen.

Minden tagunk és érdeklődő megjelenésére feltétlenül számítunk!

Őrbottyán, 2016. április 18

Szabadkai Andrea

elnök